Document ID: 31995L0060

Reference:
EUR-Lex - 31995L0060 - EL
Avis juridique important
|
31995L0060
Οδηγία 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντήζελ και του φωτιστικού πετρελαίου
Επίσημη Εφημερίδα αριθ. L 291 της 06/12/1995 σ. 0046 - 0047
ΟΔΗΓΙΑ 95/60/ΕΚ ΤΟΥ ΣΥΜΒΟΥΛΙΟΥ της  27ης Νοεμβρίου 1995 σχετικά με τη φορολογική σήμανση του πετρελαίου ντήζελ και του φωτιστικού  πετρελαίουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99, την πρόταση της Επιτροπής  (1), τη γνώμη του Ευρωπαϊκού Κοινοβουλίου  (2), τη γνώμη της Οικονομικής και Κοινωνικής Επιτροπής  (3), Εκτιμώντας: ότι τα κοινοτικά μέτρα που προβλέπει η οδηγία δεν είναι απλώς αναγκαία αλλά απαραίτητα για την  επίτευξη των στόχων της εσωτερικής αγοράς 7 ότι οι εν λόγω στόχοι δεν είναι δυνατόν να επιτευχθούν  από το κάθε κράτος μέλος χωριστά και ότι εξάλλου η επίτευξή τους σε κοινοτικό επίπεδο προβλέπεται  ήδη στην οδηγία 92/81/ΕΟΚ  (4) άρθρο 9, και συνεπώς η παρούσα οδηγία είναι σύμφωνη με την αρχή της  επικουρικότητας 7 ότι η οδηγία 92/82/ΕΟΚ  (5) θεσπίζει διατάξεις όσον αφορά τους ελάχιστους συντελεστές ειδικών φόρων  κατανάλωσης που εφαρμόζονται σε ορισμένα πετρελαιοειδή, και ιδίως στις διάφορες κατηγορίες  πετρελαίου ντήζελ και φωτιστικού πετρελαίου 7 ότι, για την απρόσκοπτη λειτουργία της εσωτερικής αγοράς, απαιτείται η θέσπιση κοινών κανόνων για  τη φορολογική σήμανση του πετρελαίου ντήζελ και του φωτιστικού πετρελαίου τα οποία δεν  φορολογούνται με τον πλήρη συντελεστή και ισχύει επ' αυτών όταν χρησιμοποιούνται ως καύσιμο  κινητήρων 7 ότι πρέπει να επιτραπεί σε ορισμένα κράτη μέλη να παρεκκλίνουν από τα μέτρα που θεσπίζονται σε  αυτήν την οδηγία λόγω εθνικών ιδιαιτεροτήτων 7 ότι η οδηγία 92/12/ΕΟΚ του Συμβουλίου  (6) θέτει το γενικό καθεστώς για προϊόντα που υπόκεινται σε  ειδικούς φόρους κατανάλωσης και ότι, συγκεκριμένα, το άρθρο 24 προβλέπει τη συγκρότηση επιτροπής  ειδικών φόρων κατανάλωσης για να εξετάσει θέματα που αφορούν την εφαρμογή των κοινοτικών διατάξεων  όσον αφορά τους ειδικούς φόρους κατανάλωσης 7 ότι θα ήταν σκόπιμο ορισμένα τεχνικά θέματα που αφορούν τα χαρακτηριστικά των προϊόντων τα οποία  και θα χρησιμοποιηθούν για τη φορολογική σήμανση του πετρελαίου, ντήζελ και φωτιστικού, να  εξεταστούν βάσει του εν λόγω άρθρου, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 1.  Με την επιφύλαξη των εθνικών διατάξεων σε θέματα φορολογικής  σήμανσης, τα κράτη μέλη εφαρμόζουν σύστημα φορολογικής σήμανσης σύμφωνα με τις διατάξεις της  παρούσας οδηγίας -  σε όλα τα πετρέλαια ντήζελ που υπάγονται στον κωδικό ΣΟ 2710  00  69, τα οποία διατέθησαν στην  κατανάλωση, κατά την έννοια του άρθρου 6 της οδηγίας 92/12/ΕΟΚ, είτε αφορολόγητα είτε φορολογημένα,  με συντελεστή ειδικού φόρου κατανάλωσης διαφορετικό από εκείνον του άρθρου 5 παράγραφος 1 της  οδηγίας 92/82/ΕΟΚ, -  στο φωτιστικό πετρέλαιο που υπάγεται στον κωδικό ΣΟ 2710  00  55, το οποίο διετέθη στην  κατανάλωση, κατά την έννοια του άρθρου 6 της οδηγίας 9212/ΕΟΚ, είτε αφορολόγητο είτε φορολογημένο,  με συντελεστή ειδικού φόρου κατανάλωσης διαφορετικό από εκείνον του άρθρου 8 παράγραφος 1 της  οδηγίας 92/82/ΕΟΚ. 2.  Τα κράτη μέλη μπορούν να επιτρέπουν εξαιρέσεις από την εφαρμογή της φορολογικής σήμανσης που  προβλέπεται στην παράγραφο 1 για λόγους δημόσιας υγείας, ασφάλειας ή για άλλους τεχνικούς λόγους,  υπό τον όρο ότι λαμβάνουν τα κατάλληλα μέτρα φορολογικού ελέγχου. Επιπλέον, η Ιρλανδία μπορεί να μην χρησιμοποιεί το δείκτη ή να απαγορεύσει τη χρήση του σύμφωνα με  τις διατάξεις του άρθρου 21 παράγραφος 4 της οδηγίας 92/12/ΕΟΚ. Σε αυτήν την περίπτωση, η Ιρλανδία  ενημερώνει την Επιτροπή, η οποία ενημερώνει τα άλλα κράτη μέλη. Άρθρο 2 1.  Ο δείκτης συνίσταται σε συγκεκριμένο συνδυασμό χημικών προσθέτων τα οποία  προστίθενται υπό φορολογικό έλεγχο το αργότερο πριν τα οικεία πετρελαιοειδή τεθούν σε κατανάλωση. Ωστόσο, -  σε περίπτωση άμεσης παράδοσης με αναστολή του φόρου από αποθήκη προϊόντων υπό φορολογικό έλεγχο  προερχόμενων από άλλο κράτος μέλος, τα κράτη μέλη μπορούν να απαιτούν να προστεθεί ο δείκτης προτού  το προϊόν εξέλθει από την εν λόγω αποθήκη, -  τα κράτη μέλη, τα οποία ακολουθούσαν αυτή την πρακτική πριν από την 1η Ιανουαρίου 1996, μπορούν  σε ορισμένες εξαιρετικές περιπτώσεις ή καταστάσεις να επιτρέπουν την προσθήκη του δείκτη των εν  λόγω πετρελαιοειδών υπό φορολογικό έλεγχο. Κάθε κράτος μέλος που εφαρμόζει το μέτρο αυτό ενημερώνει  σχετικά την Επιτροπή. Η Επιτροπή ενημερώνει τα άλλα κράτη μέλη για το μέτρο αυτό. Στην περίπτωση  αυτή, τα κράτη μέλη μπορούν να επιστρέφουν τον καταβληθέντα ειδικό φόρο κατανάλωσης κατά τη διάθεση  στην κατανάλωση, -  η Δανία μπορεί, με την προϋπόθεση ότι τα προϊόντα συνεχίζουν να υπόκεινται σε φορολογικό έλεγχο,  να αναβάλει την προσθήκη του δείκτη μέχρι, το αργότερο, την τελική λιανική πώληση. 2.  Ο χρησιμοποιούμενος δείκτης καθορίζεται με τη διαδικασία του άρθρου 24 της οδηγίας 92/12/ΕΟΚ. Άρθρο 3 Τα κράτη μέλη λαμβάνουν τα αναγκαία μέτρα για να αποφεύγεται η παράνομη χρησιμοποίηση των  σημανθέντων προϊόντων και να μην μπορούν τα εν λόγω πετρελαιοειδή να χρησιμοποιούνται ως καύσιμο  στους κινητήρες οδικών οχημάτων ή να φυλάσσονται στη δεξαμενή καυσίμων των εν λόγω οχημάτων εκτός  εάν οι χρήσεις αυτές επιτρέπονται σε ειδικές περιπτώσεις από τις αρμόδιες αρχές των κρατών μελών. Τα κράτη μέλη προβλέπουν ότι η χρησιμοποίηση των εν λόγω πετρελαιοειδών στις αναφερόμενες στο  εδάφιο 1 περιπτώσεις στοιχειοθετεί παράβαση της εθνικής τους νομοθεσίας. Κάθε κράτος μέλος λαμβάνει  τα κατάλληλα μέτρα ώστε να διασφαλίζεται η πλήρης εφαρμογή όλων των διατάξεων της παρούσας οδηγίας  και, ιδίως, καθορίζει τις κυρώσεις σε περίπτωση παράβασης 7 οι κυρώσεις αυτές πρέπει να έχουν  αποτελεσματικό, ανάλογο προς την παράβαση, και αποτρεπτικό χαρακτήρα. Άρθρο 4 Τα κράτη μέλη μπορούν να προσθέτουν εθνικό δείκτη ή χρώμα επιπλέον του δείκτη που  προβλέπεται στο άρθρο 1 παράγραφος 1. Απαγορεύεται η προσθήκη, στα εν λόγω πετρελαιοειδή, δείκτη ή χρώματος διαφορετικού του  προβλεπόμενου στην κοινοτική νομοθεσία ή το εθνικό δίκαιο του συγκεκριμένου κράτους μέλους. Άρθρο 5 1.  Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την  παρούσα οδηγία κατά τη θέση σε ισχύ των διατάξεων που θεσπίζονται με τη διαδικασία του άρθρου 2,  ενημερώνουν δε αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή  συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για  την παραπομπή αυτή καθορίζονται από τα κράτη μέλη. 2.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που  θεσπίζουν στον τομέα που διέπεται από την παρούσα οδηγία. Άρθρο 6 Η παρούσα οδηγία απευθύνεται στα κράτη μέλη. Βρυξέλλες, 27 Νοεμβρίου 1995. Για το Συμβούλιο Ο Πρόεδρος P. SOLBES MIRA

Summary:
Φορολογική σήμανση του πετρελαίου ντίζελ και του φωτιστικού πετρελαίου
Φορολογική σήμανση του πετρελαίου ντίζελ και του φωτιστικού πετρελαίου
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Οδηγία 95/60/ΕΚ – Φορολογική σήμανση του πετρελαίου ντήζελ και του φωτιστικού πετρελαίου
ΠΟΙΟΣ ΕΙΝΑΙ Ο ΣΚΟΠΟΣ ΤΗΣ ΟΔΗΓΙΑΣ;
Αποσκοπεί στη διασφάλιση της εύρυθμης λειτουργίας της εσωτερικής αγοράς και στην αποτροπή της παράνομης χρησιμοποίησης ορισμένων πετρελαιοειδών προϊόντων για τα οποία ισχύουν διαφορετικοί ειδικοί φόροι κατανάλωσης.
ΒΑΣΙΚΑ ΣΗΜΕΙΑ
Οι χώρες της ΕΕ πρέπει να εφαρμόσουν σύστημα φορολογικής σήμανσης στα πετρέλαια ντίζελ και στο φωτιστικό πετρέλαιο (εκτός από το καύσιμο αεριωθούμενων) τα οποία απαλλάσσονται από τον ειδικό φόρο κατανάλωσης ή για τα οποία ισχύει ειδικός φόρος κατανάλωσης με συντελεστή διαφορετικό από τον βασικό συντελεστή που ισχύει για τα πετρελαιοειδή που χρησιμοποιούνται ως καύσιμα κινητήρων εσωτερικής καύσεως.  Η φορολογική σήμανση συνίσταται στην προσθήκη ειδικής χημικής ουσίας στα προαναφερθέντα προϊόντα. Ο δείκτης πρέπει να προστεθεί υπό φορολογικό έλεγχο πριν τα προϊόντα τεθούν σε κατανάλωση, εκτός από εξαιρετικές περιπτώσεις.  Οι χώρες της ΕΕ μπορούν να προσθέτουν εθνικό δείκτη ή χρώμα επιπλέον του δείκτη που προβλέπεται από την οδηγία.  ΕξαιρέσειςΣε ορισμένες περιπτώσεις, μπορούν να ισχύουν εξαιρέσεις από την εφαρμογή της φορολογικής σήμανσης για λόγους δημόσιας υγείας, ασφάλειας ή για άλλους τεχνικούς λόγους.  Η Ιρλανδία μπορεί να μη χρησιμοποιεί τον δείκτη ή να απαγορεύσει τη χρήση του. Σε αυτήν την περίπτωση, η Ιρλανδία πρέπει να ενημερώσει την Επιτροπή, η οποία στη συνέχεια πρέπει να ενημερώσει τις άλλες χώρες της ΕΕ.  Η Δανία μπορεί, με την προϋπόθεση ότι τα προϊόντα συνεχίζουν να υπόκεινται σε φορολογικό έλεγχο, να αναβάλει την προσθήκη του δείκτη μέχρι την τελική λιανική πώληση.  Κυρώσεις
Για να διασφαλιστεί η αποφυγή της παράνομης χρησιμοποίησης των σημανθέντων προϊόντων και, ειδικότερα, ότι τα εν λόγω πετρελαιοειδή δεν μπορούν να χρησιμοποιούνται ως καύσιμο στους κινητήρες οδικών οχημάτων, οι χώρες της ΕΕ πρέπει να καθορίσουν τις κυρώσεις που θα επιβάλλονται στις περιπτώσεις μη συμμόρφωσης με την οδηγία.
Κοινό σύστημα σήμανσηςΗ εκτελεστική απόφαση 2011/544/EΕ  της Επιτροπής καθόρισε την ουσία Solvent Yellow 124 ως τον κοινό δείκτη φορολογικής σήμανσης. Παρατάθηκε τρεις φορές. Η τελευταία εκτελεστική απόφαση (ΕΕ) 2017/74, η οποία είναι επί του παρόντος σε ισχύ, διόρθωσε το επίπεδο σήμανσης στα 6 mg τη μικρότερη και στα 9 mg τη μεγαλύτερη περιεκτικότητα σε δείκτη ανά λίτρο πετρελαιοειδούς. Η απόφαση θα επανεξεταστεί το αργότερο έως τις 31 Δεκεμβρίου 2021 υπό το πρίσμα των τεχνικών εξελίξεων στο πεδίο των συστημάτων σήμανσης (και αφού ληφθεί υπόψη η ανάγκη καταπολέμησης της δόλιας χρήσης των πετρελαιοειδών που απαλλάσσονται από τον ειδικό φόρο κατανάλωσης ή υπόκεινται σε μειωμένο συντελεστή ειδικού φόρου κατανάλωσης).  Εν τω μεταξύ, η Ευρωπαϊκή Επιτροπή έχει ξεκινήσει μια μελέτη για τον προσδιορισμό εναλλακτικών προϊόντων κατάλληλων να χρησιμοποιηθούν ως δείκτης φορολογικής σήμανσης του πετρελαίου ντίζελ και του φωτιστικού πετρελαίου. Το Κοινό Κέντρο Ερευνών της Επιτροπής συνέταξε μια έκθεση με τα ευρήματα για ορισμένους από τους διαθέσιμους δείκτες φορολογικής σήμανσης βάσει των αιτήσεων που υπέβαλαν εταιρείες της χημικής βιομηχανίας, έπειτα από πρόσκληση εκδήλωσης ενδιαφέροντος που προκήρυξαν οι υπηρεσίες της Επιτροπής. Η έρευνα για την αξιολόγηση των υποψήφιων προϊόντων που μπορούν να χρησιμοποιηθούν ως δείκτης φορολογικής σήμανσης συνεχίζεται.  Αν η Επιτροπή, κατόπιν διαβουλεύσεων με τις χώρες της ΕΕ, αποφασίσει ότι υπάρχει διαθέσιμη ουσία με καλύτερες επιδόσεις από το Solvent Yellow 124, η απόφαση (ΕE) 2017/74 μπορεί να καταργηθεί πριν από το 2021.  
ΑΠΟ ΠΟΤΕ ΕΦΑΡΜΟΖΕΤΑΙ Η ΟΔΗΓΙΑ;
Η οδηγία εφαρμόζεται από τις 26 Δεκεμβρίου 1995.
ΓΕΝΙΚΟ ΠΛΑΙΣΙΟ
Για περισσότερες πληροφορίες, ανατρέξτε στα εξής:Ειδικοί φόροι κατανάλωσης: Άλλες νομοθετικές πράξεις για τη φορολογία της ενέργειας (Ευρωπαϊκή Επιτροπή).  
ΒΑΣΙΚΟ ΚΕΙΜΕΝΟ
Οδηγία 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντήζελ και του φωτιστικού πετρελαίου (ΕΕ L 291 της 6.12.1995, σ. 46-47)
ΣΥΝΑΦΗ ΚΕΙΜΕΝΑ
Εκτελεστική απόφαση (ΕΕ) 2017/74 της Επιτροπής, της 25ης Νοεμβρίου 2016, για τον καθορισμό κοινού δείκτη φορολογικής σήμανσης του πετρελαίου ντίζελ και του φωτιστικού πετρελαίου (ΕΕ L 10 της 14.1.2017, σ. 7–9)
Οδηγία 2008/118/ΕΚ του Συμβουλίου, της 16ης Δεκεμβρίου 2008 σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ L 9 της 14.1.2009, σ. 12–30)
Οι διαδοχικές τροποποιήσεις της οδηγίας 2008/118/ΕΚ έχουν ενσωματωθεί στο αρχικό κείμενο. Η παρούσα ενοποιημένη έκδοση έχει μόνο αξία τεκμηρίωσης
Οδηγία 2003/96/EΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283 της 31.10.2003, σ. 51–70)
Δύο τροποποιήσεις της οδηγίας 2003/96/ΕΚ έχουν ενσωματωθεί στο αρχικό κείμενο. Βλέπε την ενοποιημένη απόδοση
τελευταία ενημέρωση 07.11.2017